ඒ මගින් දැනට එම ප්‍රදේශ ආවරණය කරමින් ප්‍රවාහනය කරන  මගී සංඛ්‍යාව ලක්ෂ හයක් පමණ දක්වා වැඩි කළ හැකි බවටයි ගණන් බලා ඇත්තේ.පොල්ගහවෙල සිට කුරුණෑගල හා මහව දක්වා ද දකුණු පයාගල සිට අලුත්ගම දක්වා ද කැලණිවැලි මාර්ගයේ හෝමාගම දක්වා ද ද්විත්ව දුම්රිය මාර්ග ඉදිකිරීමේ කටයුතු ආරම්භ කර තිබෙනවා.සංචාරක ව්‍යාපාරයේදී ශ්‍රී ලාංකීය දුම්රිය සේවාවට විශේෂ ස්ථානයක් හිමිවන බව සඳහන් කළ ධම්මික ජයසූරිය මහතා කියාසිටියේ 1864 වසරේ දී කොටුව - අඹේපුස්ස දක්වා ලංකාවේ පළමු දුම්රිය ධාවනය සංකේතවත් කරමින් නගර දෙක අතර ගල් අඟුරු දුම්රියක් ධාවනයට සැලසුම් කර ඇති බවයි.